**“*O ţară, o casă, un grai...”***

*V.Romanciuc*

**( Show intelectual dedicat patriei şi limbii )**

**Probe:**

**1.**Repede şI correct

**2.**Unul din trei

**3.**Cel mai creative

**4.**Arta declamaţiei

**5.**Asocieri

**Amenajarea:**

1. Citate:

“Limba este întîiul mare poem al unui popor”

(L.Blaga)

“O limbă este un popor,

E sufletul ce-l are… “

(L.Damian)

“Limba-i maica noastră sfîntă,

Noi suntem copiii ei…”

(G.Vieru)

“A avea patrie înseamnă a avea totul: prezent, trecut şi viitor. Înseamnă a avea în permanenţă prilej de fericire şi bucurie.”

(G.Vodă)

“Eşti om şi eşti acasă numai în ţara ta”

(V.Romanciuc)

2. Expoziţii de desene ale elevilor.

3. Imagini (video). Locuri pitoreşti din Moldova. Locuri memorabile din Moldova.

**Un declamator:**

Din cîte ţări sînt pe pămînt

Sau-numai scrise pe zăpada filei-

Un loc să-ţi fie cel mai sfînt:

Acel unde-ai văzut lumina zilei.

Şi unde-ai mers prin iarba de mătase,

Şi-ai ascultat izvoarele sub lut...

Nu este altă limbă mai frumoasă

Ca limba mamei care te-a crescut.

Vedea-vei alte plaiuri pe pămînt

Şi le vei spune multor ţări pe nume,

Dar locu-acesta să-ţi rămînă sfînt,

Căci-ca şi mama-unul e pe lume.

**Prezentatorul 1:** Bună ziua!

**Prezentatorul 2:** Bine aţi venit în Templul literaturii, ştiinţei şi tuturor artelor, la shoul intelectual „ O ţară, o casă, un grai ”

**Prezentatorul 1:** La shoul nostrum îi avem prezenţi pe profesorii de limba romînă, administraţia liceului, zeiţa Minerva, reprezentanţii claselor a 6,8,9,10,11, concursanţii din clasele a 9.

**Prezentatorul 2:** Spre audienţa D-voastră se propun poezii, cîntece, probe ce reflectă cele mai frumoase valori ale unui neam: patria, casa, limba.

**Un cititor:**

Te-am iubit şi te-am admirat întotdeauna. M-am mîndrit cu satele şi oraşele tale, cu oamenii tăi harnici şi ospitalieri. M-au fascinate şi m-au uimit codrii tăi, şi rîurile, şi cîmpiile. Eşti frumoasă şi măreaţă cu bisericile, mănăstirile şi cetăţile tale. Sînt mîndră că te-am avut, te am şi te voi avea mereu în suflet şi în gînd.

**Un declamator:**

Aici mi-i vatra, si-i aleasă,

Şi dragă mi-i, şi scumpă mi-i,

Nu că-i bogată şi frumoasă,

Dar că-I aproape inimii.

**Altul:**

Sînt plaiuri mai frumoase

Ca orişice poveste,

Dar ce am eu cu ele?

Străine toate-mi sînt.

Al meu e cel de-acasă,

Mi-i scump aşa cum este,

Pe slavă şi pe aur

Cum aş putea să-l vînd?

**Un cititor:**

Locuri mai frumoase ca în Moldova nu există nicăieri. Care Elveţie, care Italie, care

Australie ? Pădurea incepe chiar de la marginea apei, pădure de stejar şi de tei. O aromă îmbătătoare umple văzduhul, mai îmbătătoare decît toate parfumurile franţuzeşti, care costă aur. Roua încă nu s-a scuturat de pe Frunze, fite de mărgărit ard pretutindeni. O poiană verde-verde se deschide în faţa noastră ca o taină seculară. Aici, în poiană, luminează galben păpădiile, parcă le-a semănat cineva anume de sus din ceruri.

**Un declamator:**

Cerul tău, Moldovă, e de-albastru,

E de verde frunza ta oricînd-

Un pămînt mai scump pe lume nu e,

Nici mai dulce nu e un pămînt.

**Prezentatorul 1:** Ştii, (prenumele), de cite ori vorbim despre patrie mă cuprinde un fior dulce. Ceva cald, scump şi drag se depune pe suflet.

**Prezentatorul 2:** Da e aşa, (prenumele). Deoarece aici ne-am născut, aici trăim. Aici ne sînt bunicii, părinţii, prietenii cu care ne simţim mai fericiţi, mai bogaţi.

**Prezentatorul 1:** Şi eu mă simt fericit şi bogat în patria mea, deoarece:

1 – Am o casă printre ramuri,

2 – Am un sat întreg de neamuri,

1 – Am un codru, o cîmpie,

2 – Am un plai ce-mi place mie

1 – Am un plai ca din poveste,

Împreună: Altul mai frumos nu este…

**Un declamator:**

Limba mea sfătoasă,

Creangă ce-a iubit-o

Şi-a înaripat-o-n

Vers Alecsandri,

Eminescu forma

Ţi-a desăvîrşit-o

În cultura lumii

Spre a ne mîndri.

**Altul:**

Cînd spune unul că-i săracă,

Sărac îi el, nu-s limbi sărace,

Lui poate limba să nu-i placă,

Dar mie orice limba-mi place.

Şi pentru mine limba mea

E-n lumea cerului o stea.

**Altul:**

În aceeaşi limbă

Toată lumea plînge,

În aceeaşi limbă

Rîde un pămînt.

Ci doar în limba ta

Durerea poţi s-o mîngîi,

Iar bucuria

S-o preschimbi în cint.

**Altul:**

Să-ţi fie atît de drag cuvîntul,

Încît atunci cînd îl rosteşti,

Să crezi că însuşi Eminescu

Ascultă ce şi cum vorbeşti...

**Zeiţa Minerva:** Azi, la sărbătoarea supremă a omagierii Patriei şi a limbii, vom poposi într-o catedrală sfinţită cu roua divină a verbului matern. Prezenţa concurenţilor şi a atîtor suporteri e o dovadă convingătoare a dragostei faţă de limbă şi tară.

Pentru participare la concurs sînt invitaţi următorii elevi: (se numesc elevii).

(prezentarea juriului)

Rog concursanţii să se prezinte

(prezentarea concursanţilor)

**Zeiţa Minerva:**

**Runda 1** (runda – fulger)

„Repede şi corect!”

**Profesorul:** (Întrebări).

1. Care poezie a lui A.Mateevici a devenit imnul Republicii Moldova. („Limba noastră”)

2. Continuaţi versul:

Limba noastră-i numai cîntec...

(Doina dorurilor noastre,

Roi de fulgere ce spintec

Nouri negri, zari albastre)

3. Numiţi sinonimul cuvîntului „limbă” (grai)

4. Cui D.Matcovschi i-a dedicat 39 poeme ? (lui M.Eminescu)

5. Cine a urcat pe tronul Moldovei în anul 1400? (Alexandru cel Bun)

6. Continuaţi versul:

Atît e mi-e de-ajuns pentru trai...

(O ţară, o casă, un grai)

7. De ce domnitorul Alexandru a fost supranumit cel Bun?

8. N.Dabija este numit... (poet al memoriei istorice)

9. Numiţi proverbele spuse de Alexandru cel Bun la masă pentru solii din Polonia. (Cine nu lucrează, nu mănîncă. De lene ruşine să-ţi fie, nu de hărnicie)

10. D.Matcovschi este numit... (poet al dramelor vieţii)

11. Continuaţi proverbul:

Limba dulce...(mult aduce)

12. La ce concluzie a ajuns V.Romanciuc în poeziile sale? („Eşti om şi eşti acasă numai în ţata ta”)

**Pauză muzicală.** Se interpretează cîntecul „Moldova mea”

Versuri:

Muzică:

**Zeiţa Minerva:**

**Runda 2**

(unul din trei)

**1**

1. A.Mateevici s-a născut la

a) Căinari; b) Cahul; c) Căuşeni.

2. Continuă proverbul: Vorbă multă

a) bogăţia omului; b) norocul omului; c) sărăcia omului.

3. D.Matcovschi a activat ca redactor-şef la revista

a) „Cultura”; b) „Basarabia”; c) „Literatura şi arta”.

4. Povestirea „ Alexandru cel Bun” de N.Dabija este din cartea

a) „Pe urmele lui Orfeu”; b) „Nasc şi la Moldova oameni”; c) „Ochiul al treilea”.

**2**

1. Prima creaţie originală a lui A.Mateevici este schiţa

a) „Vara”; b) „Toamna”; c) „Iarna” .

2. D.Matcovschi debutează ca poet cu volumul

a) „Macii în rouă”; b) „Trandafirii în rouă”; c) „Lalelele în rouă”

3. V.Romanciuc s-a născut în anul

a) 1944; b) 1947; c) 1949

4. Continuă proverbul: Cine n-are noroc

a) să-l caute; b) să-lcumpere; c) să-l găsească

**3**

1. A.Mateevici s-a născut în anul

a) 1888; b) 1889; c) 1898

2. D.Matcovschi a fost mai mult ca

a) dramaturg; b) publicist; c) poet

3. Debutul literar al lui N.Dabija are loc cu placheta de versuri

a) „Ochiul al doilea”; b) „Ochiul al treilea”; c) „Ochiul al patrulea”

4. Continuă proverbul: Omul sfinţeşte

a) casa; b) locul; c) pîinea

**4**

1. Poezia „Limba noastră” de A.Mateevici constă din

a) 2; b) 3; c) 4 părţi

2. Tema majoră a lui D.Matcovscih este

a) limba; b) patria; c) mama

3. N.Dabija este redactor – şef la

a) revista „ Orizontul”; b) săptămînalul „Literatura şi arta”; c) revista „Basarabia”

4. Poezia „Eu nu sînt pasăre” de D.Matcovschi este dedicată

a) păsărilor; b) patriei; c) familiei

**Pauză muzicală.** Se interpretează cîntecul „Moldova”

Versuri:

Muzică:

**Zeiţa Minerva:**

**Runda 3**

(Cel mai creativ)

(Eseuri în baza imaginilor)

**Pauză.** Un dialog cu suporterii (profesorul susţine un dialog în baza temei)

**Zeiţa Minerva:**

***Casa părintească***

Casa cea la care poama

Suie-n streşini, ia-

Şi-n care mă aşteaptă mama,

Este casa mea,

Casa-n care abureşte

Pîinea prospeţea,

Ce-mpărţită se-ntregeşte,

Este casa mea.

Casa cea pe care, sfîntă,

Cîntă-o pasărea

Şi eu înţeleg ce cîntă,

Este casa mea.

**Runda 4**

„Arta declamaţiei”

(Se recită poeziile preferate)

**Pauză muzicală.** Se interpretează cîntecul „Unde mi-i graiul”

Versuri:

Muzică:

**Zeiţa Minerva:**

**Runda 5**

(Asocieri)

(Concursanţiloe li se propune să extragă din pungă un obiect şi să-l asocieze cu patria, limba sau casa părintească)

(Răsună o muzică uşoară. Juriul face totalurile. Învingătorii sînt premiaţi aplaudaţi, admiraţi...)

**Prezentatorul 1:** Există oare rîuri fără izvoare?

**Prezentatorul 2:** Există copaci fără rădăcini?

**Prezentatorul 1:** Dar munţi fără pitre?

**Prezentatorul 2:** Există livadă fără copaci?

**Prezentatorul 1:** Dar om fără casă părintească?

**Un cititor:**

Ea, casa părintească, e locul unde am văzut pentru prima dată lumina zilei, unde am făcut primii paşi şi am îngînat întîiile cuvinte.

**Altul:**

Casa părintească e acel loc al naşterii noastre care nu poate fi comparat cu nimic. Cum fiecare stea îşi are locul ei pe cer, fiecare om îşi are casa lui părintească.

**Altul:**

De aceea anume acest loc ni-i locul cel mai scump, mai drag, mai sfînt din lume.

**Altul:**

Cine are casă părintească are un loc unde se poate întoarce, un loc unde va fi mereu aşteptat şi dorit.

**Altul:**

Cînd omul se desparte de casa părintească, pleacă pentru a purta mereu în suflet dragostea de cele ce o înconjoară, de cele ce o umplu de cîntecele ei, de limbă, de obiceiuri frumoase, pleacă cu dor de mamă, de tată, de fraţi, de surori, de prieteni, de nucul de la poartă, adică de ceea ce înseamnă la un loc casa părintească.

**Altul:**

Omul se poate simţi bine în mai multe locuri, dar numai aici se va simţi acasă.

**Profesorul:**

Cînd îi treci pragul, copile, fă-o de fiece dată cu sfinţenie: e locul de unde a început pentru tine lumea, e locul unde trăiesc părinţii tăi. De aceea şi-i zicem casa părintească.

Răsună cîntecul „Casa părintească nu se vinde”

Versuri: G.Vieru

Muzică: M.Ciobanu

***Ivanov Ecaterina***

***Profesoare de l.romînă,***

***Grad didactic 1***

***Cioban Galina***

***Profesoare de l.romînă***

***Grad didactic 2,***

***Şcoala alolingvă,***

***Liceul teoretic „H.Botev”,***

***s.Valea-Perjei.***